भारतीय नस्ल की गाय की रीढ़ में सूर्यकेतु नामक विशेष नाड़ी होती है। जब इस नाड़ी पर सूर्य किरणें पड़ती हैं तो यह नाड़ी किरणों से सूक्ष्म कणों का निर्माण करती है। इसलिये गाय के दूध, मक्खन तथा घी में पीलापन रहता है। यह पीलापन शरीर के विष को समाप्त करने में लाभदायी सिद्ध होता है। गोदुग्ध का नित्य सेवन दवाओं के दुष्प्रभाव से उत्पन्न विष को भी शमन होता है। गाय के दूध में उपस्थित ‘सेरीब्रोसाइड्स’ मस्तिष्क को ताजा रखने एवं बौद्धिक क्षमता बढ़ाने के लिए उत्तम टाॅनिक का काम करता है। गोदुग्ध में प्रोटीन की इकाई ‘अमीनो एसिड’ की प्रचुर मात्रा होने से यह सुपाच्य होता है तथा चर्बी की मात्रा कम होने से ‘कोलेस्ट्राॅल’ रहित होता है। कारनेल विश्वविद्यालय में पशु विज्ञान विशेषज्ञ प्रोफेसर रोनाल्ड गोरायटे के अनुसार गाय के दूध में एम.डी.जी.आई. प्रोटीन होने से शरीर की कोशिकाएँ कैंसरयुक्त होने से बचती हैं।